دیاربکرین لیجه قصبه‌سینده پ.ک.ک تروریستلرینین تشکیل ائتدیگی سالدیریدا 2 عسگر شهید اولدو، 3-و یارالاندی. یارا‌لی عسگرلر خسته‌خانایا چاتدیریلدی.
تروریستلرین ضررسیزلشدیریلمه‌سی اوچون بؤلگه‌ده هاوا عملیاتی باشلانیلدی.
تروریستلرین آبا‌لی ژاندارما پولیس بؤلمه‌سینه سالدیرماسی نتیجه‌سینده ایسه 3 عسگر یارالاندی.
شانلی اورفا-نین ویرانشهیر قصبه‌سینده ایسه پ.ک.ک-لی تروریستلر کاراکوزو ژاندارما بؤلمه‌سینه ایری چاپلی سلاح‌لارلا هوجوم ائتدیلر. قارشیدورما زامانی یارا‌لانان عسگر خسته‌خانادا ائدیلن بوتون موداخیله‌لره باخمایا‌راق دونیاسینی دییشدی.
دیگر طرف‌دن بیتلیس-ین شحی مئشه‌لیک ساحه‌سینده تروریستلرله گؤروشمه‌یه گئدن 2 آدام‌دان بیری تشکیل ائدیلن هاوا حرکاتی نتیجه‌سینده اؤلدورولدو، دیگری ده یارالاندی.
اوواجیک قصبه‌سینده ده "ترور تشکیلاتینا کؤمک ائتدیگی" سببیله بیر آدام حبس ائدیلدی.
تونجلی-ده یول کسه‌رک فرات الکتریک شیرکت-ینه عاید بیر ماشینی آتشه توتان ترور تشکیلاتی پ.ک.ک-چیلارین ضررسیزلشدیریلمه‌سی اوچون هاوا عملیاتی باشلانیلدی.
